Побуна је у почетку била одговор од стране ирачких група на америчку инвазију на Ирак, али је успешно гушена током година окупације. Побуна се поново јавља после повлачења америчких трупа 2011. године. Али сукоб није попримио веће размере све до Сиријског грађанског рата, који се прелио и преко граница у Ирак. Стање се нагло погоршава почетком 2014. године, са све већим преласком исламиста из Сирије у Ирак, када се исламистима прикључују и лојалисти Баас партије. 10. јуна 2014. побуњеници заузимају други ирачки град по броју становника Мосул. Већ 16. јуна исламисти се налазе у близини главног града Багдада. Ово је имало за последицу присилну оставке премијера Нурија ал-Маликија, бомбардовања од стране Сједињених Држава, Ирана, Сирије, и најмање десетак других земаља, учешће иранских војника, и војну помоћ која је пружена Ираку од Русије.